
Τρίτη, 08 Σεπτεμβρίου 2026
ΔΕΛΤΙΟ ΤΥΠΟΥ

Ακυβερνησία Ε/Π-Τ/Ρ σκάφους στη Νίσυρο– Παροχή συνδρομής σε Ε/Γ-Τ/Ρ σκάφος στη Σέριφο - Τροχαίο ατύχημα στη Ζάκυνθο – Παρ’ ολίγον πνιγμός λουόμενου στην Καλαμάτα – Εντοπισμός και διάσωση 25 αλλοδαπών και σύλληψη του διακινητή τους στα Χανιά – Εντοπισμός και διάσωση 51 αλλοδαπών νότια της Γαύδου και σύλληψη του διακινητή τους στα Χανιά

	Τις πρωινές ώρες σήμερα, ενημερώθηκε η Λιμενική Αρχή της Νισύρου για ακυβερνησία λόγω βλάβης στο πηδάλιο, ενός επιβατηγού-τουριστικού (Ε/Γ-Τ/Ρ) σκάφους έξω από το λιμάνι Πάλλων Νισύρου, με 5 αλλοδαπούς (υπηκόους Γερμανίας) επιβαίνοντες. Στο σημείο μετέβησαν ένα Περιπολικό σκάφος Λ.Σ.-ΕΛ.ΑΚΤ., καθώς και το αλιευτικό (Α/Κ) «ΑΓΙΑ ΒΑΡΒΑΡΑ» Ν. Καλύμνου 630, τα οποία εντόπισαν το Ε/Γ-Τ/Ρ με τους επιβαίνοντές του καλά στην υγεία τους. Το σκάφος κατέπλευσε με ασφάλεια στο λιμάνι Πάλλων Νισύρου, με τη συνδρομή του Α/Κ, ενώ από το συμβάν δεν διαπιστώθηκε θαλάσσια ρύπανση. Προανάκριση διενεργείται από το Λιμενικό Σταθμό της Νισύρου, κατά παράβαση του ΝΔ 712/1970 «Διερεύνηση ναυτικών ατυχημάτων», ενώ απαγορεύτηκε ο απόπλους του Ε/Γ-Τ/Ρ μέχρι την προσκόμιση βεβαιωτικού αξιοπλοΐας από τον αρμόδιο νηογνώμονα.

*****

	Τις απογευματινές ώρες σήμερα, ενημερώθηκε η Λιμενική Αρχή της Σερίφου ότι ένα επιβατηγό-τουριστικό (Ε/Γ-Τ/Ρ) σκάφος με 6 αλλοδαπούς επιβαίνοντες (5 υπήκοοι Σουηδίας και 1 Ιταλίας), το οποίο ενώ βρίσκονταν αγκυροβολημένο στον όρμο Λιβαδάκια Σερίφου, ξέσυρε από την άγκυρά του και προσάραξε σε αμμώδη βυθό. Στη περιοχή έσπευσε το ταχύπλοο (Τ/Χ) «ΑΦΡΟΔΙΤΗ» Τ.Σ. 43, με τη συνδρομή του οποίου το Ε/Γ-Τ/Ρ κατέπλευσε με ασφάλεια στο λιμάνι του Λιβαδιού. Από τον Λιμενικό Σταθμό της Σερίφου απαγορεύτηκε ο απόπλους του Ε/Γ-Τ/Ρ μέχρι την προσκόμιση βεβαιωτικού αξιοπλοΐας από τον αρμόδιο νηογνώμονα, ενώ από το συμβάν δεν υπήρξε τραυματισμός και δεν διαπιστώθηκε θαλάσσια ρύπανση.

*****

	Τις πρωινές ώρες σήμερα, ενημερώθηκε η Λιμενική Αρχή της Ζακύνθου για τροχαίο ατύχημα που σημειώθηκε επί της οδού Λομβάρδου, όταν δίκυκλο όχημα με οδηγό έναν 32χρονο ημεδαπό συγκρούστηκε με Ε.Ι.Χ. όχημα που οδηγούσε ένας 36χρονος αλλοδαπός (υπήκοος Πολωνίας). Από το περιστατικό τραυματίστηκε ο 32χρονος, ο οποίος μεταφέρθηκε με ιδία μέσα στο Γενικό Νοσοκομείο Ζακύνθου «ΑΓΙΟΣ ΔΙΟΝΥΣΙΟΣ» για παροχή των πρώτων βοηθειών, από όπου και εξήλθε. Από το Λιμεναρχείο Ζακύνθου που διενεργεί την προανάκριση, συνελήφθη ο 36χρονος για παράβαση του άρθρου 314 του Π.Κ. «Σωματική βλάβη από αμέλεια».

*****

	Τις απογευματινές ώρες χθες, ενημερώθηκε η Λιμενική Αρχή της Καλαμάτας για περιστατικό παρ’ ολίγον πνίγου ενός 78χρονου ημεδαπού στη θαλάσσια περιοχή «ΚΟΡΔΙΑ» δυτικής παραλίας Καλαμάτας. Ο 78χρονος ανασύρθηκε χωρίς τις αισθήσεις του από λουόμενους της παραλίας, οι οποίοι του παρείχαν τις πρώτες βοήθειες με καρδιοπνευμονική ανάνηψη (ΚΑΡΠΑ). Στη συνέχεια, διακομίστηκε με ασθενοφόρο όχημα του ΕΚΑΒ στο Γενικό Νοσοκομείο Καλαμάτας, όπου παραμένει νοσηλευόμενος στη Μονάδα Εντατικής Θεραπείας. Προανάκριση διενεργείται από το Κεντρικό Λιμεναρχείο Καλαμάτας.

*****

	Τις πρώτες πρωινές ώρες σήμερα, ενημερώθηκε η Λιμενική Αρχή των Καλών Λιμένων από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ. για την παροχή συνδρομής σε λέμβο με αλλοδαπούς επιβαίνοντες σε δυσχερή θέση, στη θαλάσσια περιοχή νότια της Γαύδου. Άμεσα στην περιοχή κατέπλευσε το παραπλέον δεξαμενόπλοιο (Δ/Ξ) «GAZFRATERNITY» σημαίας Παναμά, το οποίο εντόπισε και περισυνέλεξε 25 αλλοδαπούς (όλοι άνδρες), οι οποίοι αποβιβάστηκαν με ασφάλεια στο λιμάνι Τηγάνι της Παλαιόχωρας με τη συνδρομή ενός Περιπολικού σκάφους Λ.Σ.-ΕΛ.ΑΚΤ. Από το Κεντρικό Λιμεναρχείο Χανίων που διενεργεί την προανάκριση, συνελήφθη ένας 25χρονος αλλοδαπός (υπήκοος Νότιου Σουδάν) για παράβαση του άρθρου 83 του Ν. 3386/2005 «Παράνομη είσοδος στη χώρα», του Ν. 5275/26 «Προώθηση πολιτικών νόμιμης μετανάστευσης», του Ν. 5038/23 «Διευκόλυνση» και του άρθρου 306 του Π.Κ. «Έκθεση» καθώς αναγνωρίστηκε από τους υπόλοιπους αλλοδαπούς ως ο διακινητής τους, ενώ κατασχέθηκε μια συσκευή κινητής τηλεφωνίας.


Επίσης:
	Τις πρώτες πρωινές ώρες σήμερα, ενημερώθηκε η Λιμενική Αρχή των Καλών Λιμένων από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ. για την παροχή συνδρομής σε λέμβο με αλλοδαπούς επιβαίνοντες σε δυσχερή θέση, στη θαλάσσια περιοχή νότια της Γαύδου. Στο σημείο μετέβη το παραπλέον φορτηγό «YASA TOKYO» σημαίας Νήσοι Μάρσαλ, το οποίο εντόπισε και περισυνέλεξε 51 αλλοδαπούς (41 άνδρες, 4 γυναίκες και 6 ανήλικοι),οι οποίοι αποβιβάστηκαν με ασφάλεια στο λιμάνι Τηγάνι της Παλαιόχωρας με τη συνδρομή ενός Περιπολικού σκάφους Λ.Σ.-ΕΛ.ΑΚΤ. (ΠΛΣ). Από το Κεντρικό Λιμεναρχείο Χανίων που διενεργεί την προανάκριση, συνελήφθη ένας 16χρονος αλλοδαπός (υπήκοος Νότιου Σουδάν) για παράβαση του άρθρου 83 του Ν. 3386/2005 «Παράνομη είσοδος στη χώρα», του Ν. 5275/26 «Προώθηση πολιτικών νόμιμης μετανάστευσης», του Ν. 5038/23 «Διευκόλυνση» και του άρθρου 306 του Π.Κ. «Έκθεση» καθώς αναγνωρίστηκε από τους υπόλοιπους αλλοδαπούς ως ο διακινητής τους, ενώ κατασχέθηκε μια συσκευή κινητής τηλεφωνίας.

